Document ID: /roh_data/filtered/swiss_laws_in_ROH.jsonl.gz/263

710.400

Ordinaziun davart la realisaziun da la public corporate governance per il chantun Grischun

dals 21-12-2010 (versiun dals 01-01-2023)

sa basond sin l'art. 45 al. 1 e sin l'art. 47 cifra 5 da la constituziun chantunala1)

relaschada da la regenza ils 21 da december 2010

1. Disposiziuns generalas

Intent e finamiras

Art.  1 1 L'ordinaziun davart la realisaziun da la public corporate governance per il chantun Grischun ha l'intent d'etablir ina relaziun equilibrada tranter la gestiun e la controlla per las participaziuns dal chantun Grischun.

2 Per quest intent vegnan resguardadas – ultra dals princips da la gestiun da las finanzas – las suandantas finamiras:

a)

b)

c)

tegnair quint dals interess dal chantun;

stgaffir transparenza;

coordinar tranter las finamiras politicas, ils interess da las proprietarias e dals proprietaris e las finamiras da l'interpresa;

stimar e minimalisar las ristgas finanzialas e politicas;

rapportar en moda standardisada, examinar   regularmain   la   necessitad   ed   il   concept   dals   engaschaments   dal chantun.

d)

e)

f)

3 Per tractar las participaziuns sco er cur ch'i vegnan adattads relaschs chantunals e cunvegnas da prestaziun concernent las participaziuns, ston vegnir resguardadas las finamiras tenor l'alinea 2.

Definiziuns

Art.  2 1 Sco   participaziun   valan   ils   instituts   autonoms   da   dretg   public   dal   chantun.

Plinavant tutgan tiers ils engaschaments vi  d'ina societad dal  dretg d'obligaziuns svizzer che fan part da la facultad administrativa.

1) DG 110.100 * tabellas da las modificaziuns a la fin dal relasch

1

710.400

2 Ils interess dal chantun da furnir la prestaziun d'ina participaziun vegnan designads sco   funcziun   d'incarica   da   prestaziun,   ils   interess   da   las   proprietarias   e   dals proprietaris, da las finanzas e da la gestiun sco funcziun da participaziun finanziala.

3 Las represchentanzas dal chantun èn commembras e commembers ch'èn vegnids delegads   dal   chantun   respectivamain   commembras   e   commembers   che   pon   sa participar   d'uffizi   a   l'organ   strategic-directiv   da   participaziuns,   d'uniuns   e   da fundaziuns ubain d'investiziuns da la facultad finanziala.

2. Organisaziun

Art.  3 1 La regenza ha la surveglianza da las participaziuns.

Regenza

Separaziun da las rollas dal chantun

Art.  4 1 Las   differentas   rollas   dal   chantun   areguard   ina   participaziun   vegnan   separadas organisatoricamain, uschenavant che quai è raschunaivel.

2 Ils departaments respectivs adempleschan la funcziun d'incarica da prestaziun, il departament da finanzas e vischnancas la funcziun da participaziun finanziala.

Post da coordinaziun

Art.  5 1 L'administraziun da finanzas è il post da coordinaziun per las participaziuns. Ella communitgescha directamain cun ils departaments respectivs.

3. Regulaziun da las participaziuns

Finamiras da las proprietarias e dals proprietaris

Art.  6 1 Per   mintga   participaziun   fixescha   la   regenza   finamiras   individualas   da   las proprietarias e dals proprietaris, nun che talas vegnian gia prescrittas suffizientamain d'ina lescha.

Examinaziun

Art.  7 1 En il rom da la verificaziun da las incumbensas examinescha la regenza mintga 4 onns   la   necessitad   e   l'utilitad   da   sias   participaziuns   sco   er   las   finamiras   da   las proprietarias e dals proprietaris e fa – tenor basegn – la valitaziun da las ristgas.

2 Ils   resultats   da   l'examinaziun   vegnan   communitgads   al   cussegl   grond   per enconuschientscha.

2

710.400

Represchentanzas dal chantun

Art.  8 1 La   regenza   è   cumpetenta   per   nominar   e   per   relaschar   las   represchentanzas   dal chantun.   Il   departament   respectiv   fa   la   proposta,   integrond   il   departament   da finanzas e vischnancas. Il departament da finanzas e vischnancas propona conclus collectivs. * 2 Il temp d'uffizi maximal è 12 onns, en cas excepziunals motivads 16 onns. * 3 Durant ses temp d'uffizi na po ina commembra u in commember da la Regenza betg vegnir proponì  u nominà sco represchentanza dal  chantun, nun ch'ella u el occupia d'uffizi il post. *

Criteris per la tscherna

Art.  9 1 La basa per la tscherna èn ils profils d'exigenzas che la regenza ha concludì:

a)

il   profil   d'exigenzas   individual   che   cuntegna   pretensiuns   ch'èn   valaivlas generalmain e ch'èn specificas per la branscha;

il profil d'exigenzas per l'organ strategic-directiv sco tal.

b)

2 Il   profil   d'exigenzas   individual   definescha   pretensiuns   d'elegibladad   ch'èn   la premissa per la tscherna e per l'exercizi da l'uffizi.

3 Conflicts d'interess ston vegnir evitads sche pussaivel. Las represchentanzas dal chantun ston communitgar eventuals conflicts d'interess e da rolla a la regenza.

Procedura da recrutaziun e da selecziun

Art.  9a * 1 En in mussavia definescha il departament spezialisà las pretensiuns a nominaziuns ed a propostas per l'elecziun da las represchentanzas chantunalas.

2 El fa ina procedura da selecziun averta e transparenta. En spezial:

a)

b)

publitgescha el ils posts vacants inditgond las pretensiuns las pli impurtantas;

consultescha el, en cas da posts vacants impurtants, ina persuna spezialisada per intents da cussegliaziun;

garantescha   el   la   publicaziun   da   las   nominaziuns   e   da   las   elecziuns   ch'èn vegnidas fatgas sin basa da propostas.

c)

Obligaziuns da las represchentanzas dal chantun

Art.  10 1 Las represchentanzas dal chantun èn obligadas:

a)

b)

da far lur lavur tenor las finamiras da las proprietarias e dals proprietaris;

da   communitgar   al   post   da   coordinaziun   per   las   participaziuns   las indemnisaziuns ch'ellas han survegnì da la participaziun, nun che talas sajan vegnidas fixadas u approvadas da la regenza;

da   rapportar   immediatamain   al   departament   respectiv   davart   eveniments   e davart   svilups   spezials   ed   impurtants   areguard   las   finanzas   u   areguard   las ristgas.   Il   departament   respectiv   infurmescha   la   regenza   ed   il   post   da coordinaziun per las participaziuns.

c)

3

710.400

2 Per   reglar   las   obligaziuns   po   la   regenza   far   contracts   da   mandat   cun   las represchentanzas dal chantun.

3 Las represchentanzas dal chantun ch'èn suttamessas a la lescha dal persunal n'han nagin dretg da survegnir indemnisaziuns sco pauschalas, diarias u daners da sesida.

Il temp che vegn impundì per exequir la represchentanza dal chantun vala sco temp da lavur. *

Art.  11 Rapportaziun e communicaziun da las indemnisaziuns 1 En   il   rom   da   sia   cumpetenza   fixescha   la   regenza   las   prescripziuns   per   la rapportaziun   annuala   da   las   participaziuns   e   regla   en   quest   connex   er   la communicaziun da las indemnisaziuns dals organs strategic-directivs ed operativs.

Radunanzas annualas

Art.  12 1 Il   departament   da   finanzas   e   vischnancas   nominescha   –   en   accordanza   cun   il departament respectiv – las persunas che vegnan incumbensadas d'exequir il dretg da votar e d'eleger a las radunanzas annualas.

2 Il chantun sustegna per regla las propostas da l'organ strategic-directiv. Sch'i vegn devià da quellas, sto quai vegnir discutà ordavant cun il departament da finanzas e vischnancas e cun il departament respectiv.

4. Disposiziun finala

Art.  13 1 Questa ordinaziun entra en vigur il 1. da schaner 2011.

Entrada en vigur

4

710.400

Tabella da las modificaziuns - tenor conclus

Conclus 21-12-2010 10-12-2013 10-12-2013 10-12-2013 20-12-2022 20-12-2022

Entrada en vigur 01-01-2011 01-01-2014 01-01-2014 01-01-2014 01-01-2023 01-01-2023

Element relasch Art. 8 al. 1 Art. 8 al. 2 Art. 10 al. 3 Art. 8 al. 3 Art. 9a

Modificaziun emprima versiun midada integraziun integraziun integraziun integraziun

Publicaziun en la CUL - - - - 2022-051 2022-051

5

710.400

Tabella da las modificaziuns - tenor element

Element relasch Art. 8 al. 1 Art. 8 al. 2 Art. 8 al. 3 Art. 9a Art. 10 al. 3

Conclus 21-12-2010 10-12-2013 10-12-2013 20-12-2022 20-12-2022 10-12-2013

Entrada en vigur 01-01-2011 01-01-2014 01-01-2014 01-01-2023 01-01-2023 01-01-2014

Modificaziun emprima versiun midada integraziun integraziun integraziun integraziun

Publicaziun en la CUL - - - 2022-051 2022-051 
6